ট্রেন্ডিং খেলা: কৃষক আন্দোলন নিয়ে রিয়ানার টুইটের পর সচিন, ভিরাটের টুইট
ভারতের কৃষক আন্দোলন নিয়ে সরব টুইটার। শুধু ভারত নয়, রিয়ানা, গ্রেটা থুনবার্গের মতো আন্তর্জাতিক ব্যক্তিত্বও ভারতের কৃষক আন্দোলন নিয়ে নিজেদের অভিমত প্রকাশ করেছেন।
এরই মধ্যে ভারতের মহাতারকা সচিন টেন্ডুলকার বলেছেন, ভারতের সার্বভৌমত্ব নিয়ে কোনো ছাড় দেয়া হবে না। বাইরের লোকেরা দর্শক হতে পারে, কিন্তু অংশগ্রহণকারী হতে পারবে না।
তিনি যোগ করেন, ভারতীয়রা ভারতকে চেনে এবং সিদ্ধান্ত নিজেরাই নেবে।
জাতি হিসেবে এক থাকার কথা বলেন সচিন টেন্ডুলকার।
ভিরাট কোহলি লিখেছেন, দ্বিমতের সময়টায় সবাই এক থাকি। কৃষকরা দেশের অবিচ্ছেদ্য অংশ।
তিনি যোগ করেন, আমি বিশ্বাস করি সব দলের মধ্যে শান্তি বজায় ও সামনে এগিয়ে যাওয়ার একটা পথ বের হবে।
অনিল কুম্বলেও টুইট করেছেন, "বিশ্বের সবচেয়ে বড় গণতান্ত্রিক দেশ হিসেবে ভারত তার অভ্যন্তরীণ বিষয়ের সমাধান নিজেই করতে পারবে।"
পপতারকা রিয়ানার একটি টুইটের পর ভারতে ও বিশ্বজুড়ে সোশাল মিডিয়ায় তোলপাড় পড়ে যায়।
পহেলা ফেব্র্রুয়ারি ফেসবুকে নিজেদের কন্যাশিশু কোলে নিয়ে ছবি আপলোড করেন ভারতের ক্রিকেট দলের অধিনায়ক ভিরাট কোহলি ও নায়িকা আনুষ্কা শর্মা।
নাম রাখা হয়েছে ভামিকা।
ওদিকে সন্তানের জন্ম নেয়ার সুখবর জানিয়েছেন ক্যারিবিয়ান ক্রিকেটার সুনীল নারাইনও।
ব্রিটেনে করোনাভাইরাসের বিরুদ্ধে লড়াই চালিয়ে বহুল আলোচিত শতবর্ষী ক্যাপ্টেন টম মুর মারা গেছেন গত সপ্তাহে।
করোনাভাইরাসে আক্রান্ত ব্যক্তিদের চিকিৎসার জন্য ভগ্ন শরীরেও হাঁটাহাঁটি করে প্রচুর অর্থ সংগ্রহ করেছিলেন তিনি।
তাকে নিয়ে পৃথক পৃথক শোকবার্তা জানিয়েছেন ফুটবলাররা।
ডেভিড বেকহ্যাম, মার্কাস র‍্যাশফোর্ডরা টুইট করেছেন।
খেলার জগতে যা কিছু আলোচনায়:
খেলা: বাবুল সুপ্রিয় বনাম হানুমা ভিহারি, কোহলি-আনুশকার কন্যার জন্ম
গ্যাবায় পাঁচ উইকেট নিয়ে ভারতের জয়ের নায়ক মোহাম্মদ সিরাজ
টেস্টে প্রথম নারী আম্পায়ার, সাকিবের তৃতীয় সন্তান, পাকিস্তানকে শোয়েবের এক হাত
"পাকিস্তানে যাবে ভারত, একটা প্রস্তুতি ম্যাচে ডাক পেলাম। ব্যাটিংয়ে নামার আগে খুব নার্ভাস ছিলাম। শোয়েব মালিক এসে সবাইকে বললেন, বাচ্চাটাকে খেলতে দাও," নিজের ইন্সটাগ্রামে এমনটা লিখেছেন বাবর আজম।

ভারতের কৃষক আন্দোলন নিয়ে সরব টুইটার। শুধু ভারত নয়, রিয়ানা, গ্রেটা থুনবার্গের মতো আন্তর্জাতিক ব্যক্তিত্বও ভারতের কৃষক আন্দোলন নিয়ে নিজেদের অভিমত প্রকাশ করেছেন।